stanford-oval/wikipedia huggingface dataset:
ליאו ביל
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 | פארק גוספורד | Gosford Park | ג'ים |  |
| 2002 |  | Attachments | מאט | בפרק "The Domino Effect" |
| 2002 | הכל או לא כלום | All or Nothing | איש צעיר |  |
| 2002 | 28 יום אחרי | 28 Days Later | טוראי ג'ונס |  |
| 2002 |  | Two Men Went to War | טוראי לסלי קת'ברטסון |  |
| 2003 | רציחות במידסומר | Midsomer Murders | דארן | בפרק "A Tale of Two Hamlets" |
| 2003 | ספוקס | Spooks | קורפורל אריק וודס | סדרת טלוויזיה (פרק אחד) |
| 2003 | אירואיקה | Eroica | רייס | סרט טלוויזיה |
| 2003 | מינון קטלני | LD 50 Lethal Dose | דני |  |
| 2003 | סיפורי קנטרברי | The Canterbury Tales | טרי | בפרק "The Man of Law's Tale" |
| 2004 |  | Messiah III: The Promise | גרי וייט |  |
| 2004 | וירה דרייק | Vera Drake | רוני |  |
| 2005 | עדות אילמת | Silent Witness | ריצ'רד | בפרק "The Meaning of Death" |
| 2005 | קינקי בוטס | Kinky Boots | הארי סמפסון |  |
| 2005 |  | A Very Social Secretary | פלמינג | סרט טלוויזיה |
| 2005 |  | These Foolish Things | גרסטין |  |
| 2006 |  | The Living and the Dead | ג'יימס ברוקלבנק |  |
| 2006 | מעבר לכל חלום | The Fall | דרווין |  |
| 2007 | להיות ג'יין | Becoming Jane | ג'ון וורן |  |
| 2007 | ג'קיל | Jekyll | דייב | סדרת טלוויזיה |
| 2007 |  | Lead Balloon | גארי | בפרק "Idiot" |
| 2008 | תבונה ורגישות | Sense and Sensibility | רוברט פררס | מיני-סדרה |
| 2008 | אפר לאפר | Ashes to Ashes | ריאן ברנס | סדרת טלוויזיה (פרק אחד) |
| 2009 |  | Me and Orson Welles | נורמן לויד |  |
| 2010 | דוקטור הו | Doctor Who | טייס | בפרק "מזמור חג המולד" |
| 2010 | אליס בארץ הפלאות | Alice in Wonderland | האמיש אסקוט |  |
| 2011 | נערה עם קעקוע דרקון | The Girl with the Dragon Tattoo | טריניטי |  |
| 2013 |  | Loony in the Woods | בוף |  |
| 2013 | פרמפייס | Pramface | ריצ'רד | בפרק "The Edge of Hell" |
| 2013 | הבורג'ס | The Borgias | קרדינל קוסטנזו | 3 פרקים |
| 2013 | מלכה לבנה | The White Queen | רג'ינלד בריי | 3 פרקים |
| 2014 | ארוכה הדרך למטה | A Long Way Down | ד"ר סטיבנס |  |
| 2014 | מר טרנר | Mr. Turner | ג'יי אי מאייאל |  |
| 2016 | אליס מבעד למראה | Alice Through the Looking Glass | האמיש אסקוט |  |
| 2017 | טאבו | Taboo | וילטון |  |
| 2017 | סטרייק | Strike | ג'ון בריסטו | סדרת טלוויזיה |
| 2019 | קורבן אופנה | In Fabric | רג' ספיקס |  |
| 2019 |  | Rare Beasts | פיט | סרט קולנוע |
| 2022 |  | Flux Gourmet | וים | סרט קולנוע |
| 2023 | מצחיקה אחת | Funny Woman | טוני הולמס | תפקיד ראשי; 6 פרקים |
| TBA | להיות אליזבת | Becoming Elizabeth | הנרי גריי, דוכס סאפוק הראשון | סדרת טלוויזיה |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2006 | Fantastic Fest | השחקן הטוב ביותר | The Living and the Dead | זכייה |
הערות שוליים

↑  Leo Martin Bill - England and Wales Birth Registration Index
↑  Leo Bill Biography
↑  LOONY IN THE WOODS
| --- | --- |
בקרת זהויות :  BNE: XX5255683  GND: 1241780110  ISNI: 0000 0003 7081 2103  LCCN: no2007025063  VIAF: 250190636   WorldCat (עם VIAF): 250190636
לסמזאוריים

| לסמזאוריים |
| --- | --- |
 איור של לדומהאדי
תקופה
טריאס עליון-יורה תחתון, 215–190 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
משפחה:: לסמזאוריים
שם מדעי
 Lessemsauridae ‏2018

לסמזאוריים (שם מדעי: Lessemsauridae) היא משפחה של דינוזאורים זאורופודים קדומים הקרובים לפרוזאורופודים. המשפחה התקיימה בין הטריאס העליון עד ליורה התחתון לפני 215 עד 190 מיליון שנה.
קבוצה זו הוגדרה ב-2018 וארבעת הסוגים הכלולים בה נחשבו לפרוזאורופודים הקרובים למסוספונדיליים, לאנצ'יזאוריים ולמלנורוזאוריים, אך הם הופרדו עקב הבדלים המשייכים אותם לזאורופודים, בין השאר חוליות גב וצלעות גבוהות וארוכות שהותאמו לנשיאת משקלם, צוואר ארוך בעל חוליות רבות יותר ומבנה הזרועות היה ישר ועבה יותר, דבר שכנראה מנע מהם לנוע על שתיים. עם זאת הם היו קטנים יחסית לזאורופודים, כשהגדול בבני הקבוצה היה הלדומהאדי (Ledumahadi) ששקל 12 טונות.
מיון

Antetonitrus
Ingentia
לדומהאדי (Ledumahadi)
לסמזאורוס (Lessemsaurus)
לילי צדק

| --- | --- |
אין תמונה חופשית
 לידה:  29 בינואר 1893 ברלין, הקיסרות הגרמנית 
 פטירה:  3 ביוני 1969 (בגיל 76) חולון, ישראל 
 מדינה:  ישראל 
 שפות היצירה:  גרמנית, עברית 
 
לילי צָדֶק (Lili Zadek;‏ 29 בינואר 1893 – 3 ביוני 1969) הייתה אמנית, מעצבת גרפית, מורה ועובדת סוציאלית ישראלית, אשת תנועת העבודה הארץ-ישראלית.
קורות חייה

לילי צָדֶק נולדה ב-1893 בברלין בירת גרמניה, בת למשפחתה ברלינאית משכילה, רחוקה מן היהדות. אביה, איגנץ צדק סניור, היה רופא וחבר מועצת עיריית ברלין מטעם המפלגה הסוציאל-דמוקרטית. בין באי ביתה היו אנשי תרבות רבים, בהם הציירת קתה קולוויץ, שאצלה למדה לילי ציור. אחיה של לילי, ולטר צדק, היה צלם ארץ-ישראלי בשנות ה-30 של המאה ה-20 ולאחר זאת סוחר בספרים עתיקים בתל אביב. דודה (מנישואים לאחות אביה) היה הסוציאליסט אדוארד ברנשטיין. בצעירותה הייתה חברת האגודה החלוצית "עולי ציון" בברלין, והתרועעה עם חבורת ציונים ברלינאים, בהם מרטין בובר, קורט בלומנפלד, פליקס רוזנבליט וזלמן רובשוב. לפני עלייתה ארצה יצאה להכשרה חקלאית בכפר גרמני. בשנת 1920 עלתה לארץ ישראל.
על אף הכשרתה ונטייתה לאמנות, מיעטה לעסוק בה והעדיפה להקדיש את חייה לתועלת הציבור הארץ-ישראלי. עבדה כגננת, כמורה לאנגלית, לציור ולמלאכת יד וכעובדת סוציאלית. ברל כצנלסון פנה אליה בבקשה לעצב את אותיות הסמליל של עיתון דבר לגיליונו הראשון של שיצא ב-1 ביוני 1925. בהמשך עיצבה לבקשתו את אותיות הכתובת על מצבת רחל המשוררת, ולאחר מותו, את האותיות על מצבתו של ברל כצנלסון עצמו.
לילי צדק תרגמה ב-1940 את ספר-הילדים הנודע "יהושע הפרוע" מאת הרופא, הצייר והמשורר הגרמני היינריך הופמן. היא עשתה זאת תוך שימוש בחתימה "ל"צ", וכך יצא שהתרגום יוחס עד 2013 למתרגם אלמוני.
נפטרה ב-1969 בדירתה שבחולון, ונקברה בבית עלמין הדרום. הניחה בת מאומצת שלה שני ילדים.
לקריאה נוספת

לילי צדק: דברים משלה ועליה, תל אביב: דבר, 1970.
הערות שוליים

↑  לתוכן הספרון ראו: חוברת לזכר לילי צדק, דבר, 19 ביוני 1970.
| --- | --- |
בקרת זהויות :  NLI: 987007303176205171  ISNI: 0000 0003 9443 2957  NTA: 23922647X  VIAF: 288951928   WorldCat (עם VIAF): 288951928 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
לסמזאורוס

| לסמזאורוס |
| --- | --- |

תקופה
טריאס עליון-יורה תחתון, 228–208.5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: לסמזאורוס
מינים
 Lessemsaurus sauropoides
שם מדעי
 Lessemsaurus ‏בונפרטה, 1999

לסמזאורוס (שם מדעי: Lessemsaurus) הוא סוג של דינוזאורים זאורופוד מהמשפחה הקדומה לסמזאוריים, שהתקיים במשך הטריאס לפני 228 עד 208.5 מיליון שנה מזמננו. המאובנים שלו ידועים מ"תצורות לוס קולורדוס" (אנ') בארגנטינה. הסוג תואר ב-1999 בידי חוסה בונפרטה (אנ') ונכלל בו מין יחיד - Lessemsaurus sauropoides. שם הסוג ניתן להוקרה לסופר המדעי דון לסם (Don Lessem), לצד הסיומת "saurus" - זוחל/לטאה בלטינית.
הלסמזאורוס היה זאורופוד קטן ופרימטיבי יחסית, אך עדיין הגיע לאורך תשעה מטרים והוא נחשב לאחד מהזאורופודים העתיקים ביותר שאינם פרוזאורופודים, אף שהוא מכיל מספר מאפיינים משותפים להם, כמו במבנה עצם הירך, אגן הירכיים והכתפיים. הוא קרוב בעיקר לבני המשפחה מלנורוזאוריים שנחשבים לפרוזאורופודים אמיתיים. עם זאת הוא כנראה היה ארבע-רגלי בעל זנב ארוך מייצב וצוואר מוארך.
דינוזאור זה היה אוכל צמחים שהשתמש בצווארו הארוך כדי להגיע לענפים הנמוכים. בתורו הוא אולי נטרף בידי תנינים קדומים כמו הפסולסוכוס.
כשל הומונקולוס

כשל הומונקולוס הוא כשל בלתי פורמלי לפיו מושג מוסבר במונחים של המושג עצמו, רקורסיבית, מבלי להגדיר או להסביר קודם את המושג המקורי. כשל זה מתעורר לרוב בתורת הראייה. אפשר להסביר את הראייה האנושית בכך שאור מהעולם החיצון יוצר תמונה על הרשתית בעיניים ומשהו (או מישהו) במוח מסתכל על התמונות האלה כאילו הן תמונות על מסך קולנוע (תאוריית הראייה הזו מכונה לפעמים התיאוריה של התיאטרון הקרטזיאני, והיא מזוהה בעיקר, בימינו, עם הפסיכולוג דייוויד מאר). נשאלת השאלה לגבי טיבו של הצופה הפנימי הזה. ההנחה כאן היא שיש "איש קטן" או "הומונקולוס".
הרעיון של ״צופה פנימי״ מתחיל רגרסיה אינסופית (Infinite regress).
ניתן להבין את הסיבה לכך שזהו כשל על ידי השאלה כיצד ההומונקולוס "רואה" את הסרט הפנימי. תשובה אפשרית היא שיש הומונקולוס נוסף בתוך ה"ראש" או ה"מוח" של ההומונקולוס הראשון שמסתכל על ה"סרט" הזה. אבל זה מעלה את השאלה איך ההומונקולוס הזה רואה את "העולם שבחוץ". כדי לענות על זה נדרשת הנחת הומונקלוס נוסף בתוך ראשו של ההומונקולוס השני הזה, וכן הלאה. במילים אחרות, נוצר מצב של רגרסיה אינסופית. הבעיה בטיעון ההומונקולוס היא שהוא מנסה להסביר תופעה במונחים של עצם התופעה שהיא אמורה להסביר.
דוגמה נוספת היא עם תיאוריות קוגניטיביסטיות הטוענות שהמוח האנושי משתמש ב"כללים" לביצוע פעולות (כללים אלה מומשגים לעיתים קרובות כאלגוריתמים של תוכנית מחשב).
במונחים של משחק שחמט, השחקנים מקבלים "כללים" (כלומר, כללי משחק השחמט) שלפיהם עליהם לפעול. לשאלה: 'מי משתמש בכללים האלה?' התשובה מובנת מאליה: 'שחקני המשחק (של השחמט) משתמשים בהם'. הרי לא נטען שהכללים עצמם משחקים שח. הכללים עצמם הם רק סימנים חסרי-פעולה על הנייר עד שאדם קורא אותם, מבין ומשתמש בהם. אבל מה עם ה"כללים" שנמצאים, לכאורה, בתוך הראש שלנו (המוח)? מי קורא, מבין ומשתמש בהם? שוב, התשובה הסמויה היא - ויש שיטענו שהיא חייבת להיות - "הומונקלוס": איש קטן שקורא את כללי העולם ואז נותן פקודות לגוף לפעול לפיהם. אבל שוב אנחנו במצב של רגרסיה אינסופית, כיוון שיש הומונקולוס נוסף בתוך ראשו של ההומונקולוס, וכן הלאה וכן הלאה.
לכן, כך הטענה, תיאוריות תודעה שמרמזות או קובעות במפורש שההכרה מחויבת לכללים לא יכולות להיות נכונות, אלא אם כן קיימת דרך כלשהי "לעצור" את הרגרסיה.
לעיתים קרובות מניחים במדע הקוגניטיבי שהכללים והאלגוריתמים זהים במהותם: במילים אחרות, התיאוריה שהקוגניציה מחויבת לכללים לרוב מרמזת שמחשבה (קוגניציה) היא בעצם מניפולציה של אלגוריתמים, וזוהי אחת ההנחות המרכזיות של כמה סוגים של בינה מלאכותית.[דרושה הבהרה]
טיעוני הומונקולוס תמיד מופרכים אלא אם כן ניתן למצוא דרך כלשהי "לעצור" את הרגרסיה. בפסיכולוגיה ובפילוסופיה של התודעה, "טיעוני הומוקולוס" (או "כשלי ההומונקולוס") שימושיים ביותר לזיהוי תיאוריות תודעה נכשלות או אינן שלמות.
כשל הומונקולוס קשור קשר הדוק לרגרסיה של רייל.
ראו גם

הבעיה הפסיכופיזית
הערות שוליים

↑  Kenny, Anthony (1971). "The Homunculus Fallacy".  In Grene, Marjorie (ed.). Interpretations of Life and Mind: Essays around the problem of reduction (באנגלית). New York: Humanities Press. pp. 65–74. ISBN 978-0-391-00144-2.
↑  Richard L. Gregory. (1987), The Oxford Companion to the Mind, Oxford University Press
כמנתים

מפה המציגה את תפוצת האגאו
כְּמַנְתים (בשפתם קימנת ובאמהרית: ኩማንት "כְּמַנְת" וכן ቅማንት "קְמַנְת") היא קבוצה אתנית קטנה באתיופיה המשויכת לאגאו והחיה בעיקר בחבל ההיסטורי סקלת.
במפקד אוכלוסין משנת 1994 נמנו כמאה שבעים ושניים אלף כמנתים. שפתם, הכמנתית מצויה בסכנת הכחדה חמורה, היות שרוב ילדי הכמנתים דוברים כיום אמהרית.
תהליך דומה מוביל לירידת מעמדה של הדת הכמנתית ורוב האוכלוסייה הכמנתית כיום היא נוצרית. המתנצרים נוטים לאמץ זהות עדתית אמהרית.
הכמנתים חיים בשטחים שבין צ'ילגה לקירקיר, צפונית לאגם טאנה. רוב דוברי השפה חיים בסביבות אייקל, כשישים קילומטרים מערבית לגונדר.
דת

הדת המסורתית בקרב הכמנתים נקראת לעיתים "פגנית-עברית". הדת שאבה אלמנטים מן היהדות ואלמנטים פגניים. לדברי החוקר פרדריק ק' גאמסט, השפה העברית שבה משתמשת הקהילה והאלמנטים העבריים שבדת מעידים על כך שהתרבות והדת העברית הגיעה אל הכמנתים לפני כאלפיים שנה, בטרם עברה רבים משינויי היהדות. סקר שפות באתיופיה מעיד על כך שהדת הכמנתית והשפה הכמנתית נמצאות שתיהן בסכנת הכחדה וכי רוב הכמנתים מומרים לנצרות על ידי הכנסייה האורתודוקסית האתיופית ומוותרים על מורשתם הכמנתית.
מצוותיהם הדתיות של הכמנתים כוללות את קיום הכשרות על פי ספר ויקרא, פרק י"א, ככתבו. בדומה ליהדות המוכרת לנו, חברי הקהילה אוכלים חיות מותרות רק אם עברו שחיטה כשרה. מנהגיהם כוללים העלאת קורבנות וטיפול בחורשה הקדושה.
הפולחן הכמנתי נערך בחוץ, בדרך כלל באתר הקרוב לעץ קדוש שנקרא קולֶה. ככל הנראה מצב זה מדמה את נטיעת האשל בבאר שבע על ידי אברהם וקריאתו את שם השם.
יום השבת נשמר, ובו חל איסור להדליק אש. מידת החלת איסורים נוספים של היהדות לגבי השבת על קבוצה זו אינם ברורים.
שם האל הכמנתי הוא אדארה והוא קיים בכל מקום, על פי אמונתם. תחת האל קיימים המלאכים. המוערך מכולם הוא ג'אקאראטני. הבאים בחשיבותם הם מזגני ואנזטאטרה. בין המלאכים האחרים ניתן למצוא את קיברוואה, אדראיקי ושמני.
המנהיג הדתי האנושי הגבוה ביותר בקרב הכמנתים הוא "הכוהן הגדול" אשר מכונה וומבר שמשמעותו באמהרית "מושב". הוומבר נחשב מנהיגם של הכמנתים.
קבוצה זו חייתה בשכנות לצד ביתא ישראל, אך שתיהן היו עוינות זו לזו; ביתא ישראל ראו בכמנתים עובדי אלילים שאימצו חלק ממנהגיהם, וגם הנוצרים והמוסלמים מתייחסים כך לקבוצה. הכמנתים אינם רואים בעצמם יהודים.
היסטוריה

מוצאם של הכמנתים לא מתועד, היות שאין בידיהם היסטוריה כתובה. לפי מסורות שבעל פה, מייסד שבט הכמנתים הוא אדם בשם אנאייר, אשר נאמר כי היה נכדו של כנען בן חם בן נח. לאחר שבע שנות רעב בארצו, נדד אנאייר לאזור אגם טאנה באתיופיה. כאשר נדד עם אשתו וילדיו פגש את מייסד ביתא ישראל אשר נדד באותו כיוון. ככל הנראה היו שני המייסדים מכנען. תוכננה חתונה בין שתי המשפחות אך היא לא התממשה. המסורות שבעל פה לא מסבירות האם דובר בחתונה בין ראשי הבתים או על חתונה של נציגי הדורות הצעירים בין המשפחות (בדומה לרציונל שהוצג על ידי בני יעקב לשכם בן חמור החיווי לנישואיו עם דינה בת יעקב).
לדברי המיסיונר מהמאה ה-19, סמואל גובאט, נתפסו הכמנתים על ידי שכניהם האמהרים כמכשפים בדומה ליהודים (ביתא ישראל), לרוב המוסלמים ולכמה נוצרים. מעבר לכך, לא ידע גובאט רבות על הכמנתים.
לקריאה נוספת

Taddesse Tamrat, "Process of Ethnic Interaction and Integration in Ethiopian History: The Case of the Agaw", The Journal of African History, Vol. 29, No. 1, Special Issue in Honour of Roland Oliver, 1988, pp. 5-18
James Quirin, "Caste and Class in Historical North-West Ethiopia: The Beta Israel (Falasha) and Kemant, 1300-1900", The Journal of African History, Vol. 39, No. 2 (1998), pp. 195-220
Frederick C. Gamst, The Qemant: a pagan-Hebraic peasantry of Ethiopia, Holt, Rinehart and Winston, 1969
Graham Hancock, The sign and the seal: the quest for the lost Ark of the Covenant, Simon & Schuster, 1993, ISBN 0671865412
הערות שוליים

↑  Leyew (2002), p. 8.
↑  ספר בראשית, פרק כ"א, פסוק ל"ג
↑  אהרון זאב אשכולי, ספר הפלשים - יהודי חבש תרבותם ומסורותיהם, מוסד הרב קוק, תש"ג 1943, עמ' 144
↑  Olivier Tourny, "‘Kedassie’A Kemant (Ethiopian Agaw) Ritual" in Svein Ege, Harald Aspen, Birhanu Teferra and Shiferaw Bekele (Editors), Proceedings of the 16th International Conference of Ethiopian Studies, Vol. 4, p. 1225 - 1233
↑  Samuel Gobat, Journal of Three years' Residence in Abyssinia, 1851 (New York: Negro Universities Press, 1969), p. 263
| קבוצות אתניות בפדרציה האתיופית |
| --- | --- | --- |
| דוברי שמית | אמהרים • תגרים • גורגים • וולנים • מריאים • ארגובים • מסקנים • הררים • זוואים |  |
| דוברי כושית | אורומו • אווים • סומלים • המתים • סידמים • עפרים • האדיים • כמנתים • גדאוים • קמבטים • קונסוים• אלבים • גידולים • בורג'ים • ליבידוים • גוודים • ראשיטים • קאבנים • אירובים • צמים • בוסים • ארבורים • ביסוים |  |
| דוברי אומוטית | ווליטים • גמוים • קאפים • דווארוים • גופים • ארים • יאמים • באנצים • קורטים • שקצ'וים • בסקטוים • מלים • גאילים • האמרים • שינשים • שאקוים • דורזים • דיזים • מאלוים • אוידים • זאיסים • מאוים • צ'רים • דימים • גנזים • נוים • קצ'מים • באנגים • סאזים • אנפילוים • קרוים |  |
| דוברי נילו-סהרית | בארטים • גומאזים • סורמים • נוארים • אנוקים • מורסים • קומים • טורקאנים • אודוקים • טופוטים • מג'נגירים • דונירוים • בלים • קונמים • אופוים • שבוים • מורלים • קווגוים • בירלים |  |
| אחרים | ביתא ישראל • ביתא אברהם • פוגים • ווייטוים • מנג'וים • ותים |  |
כמעט אנושיים

| --- | --- |

 סוגה:  דרמה על טבעית פנטזיה
 יוצרים:  טובי וויטהאוס
 שחקנים:  לנורה קריצ'לו (Annie Sawyer)  מייקל סוצ'ה (Tom McNair)  Kate Bracken (Alex Millar)  Sinead Keenan (Nina Pickering)  Damien Molony (Hal Yorke)  אנדראה רייסבורו (Annie Sawyer)  איידן טרנר (John Mitchell)  ראסל טובי (George Sands)  Gina Bramhill  סטיבן רוברטסון  איימי מנסון 
 ארץ מקור:  בריטניה בריטניה
 שפות:  אנגלית 
 מספר עונות:  5
 מספר פרקים:  37
 תוכנית המשך:  להיות אנושי
 הפקה
 מוזיקה:  Richard Wells 
 אורך פרק:  60 דקות
 שידור
 רשת שידור:  BBC
 רשת שידור בישראל:  yes stars Next
 תקופת שידור מקורית:  25 בינואר 2009 - 10 במרץ 2013 – 2013 
 קישורים חיצוניים
 אתר רשמי
 דף התוכנית ב-IMDb
 
כמעט אנושיים (באנגלית: Being Human) היא סדרת טלוויזיה בריטית מסוגת דרמה קומית - על-טבעי. הסדרה נוצרה על ידי טובי וויטהאוס לרשת השידור BBC Three. הסדרה עלתה לראשונה ב-25 בינואר 2009 ושידרה כשישה פרקים עד לסיום העונה ב-1 במרץ 2009. הסדרה המשיכה לשדר כעוד 4 עונות, כאשר האחרונה סיימה את שידוריה ב-10 במרץ 2013.
עלילה

הנחת היסוד המרכזית של "כמעט אנושיים" היא שסוגים שונים של יצורים על טבעיים קיימים לצד בני אדם, בדרגות שונות של איום. ששלושה מהיצורים העל-טבעיים האלה בוחרים לחיות בין בני אדם ולא מחוצה להם; וכי שלוש הדמויות הללו מנסות (ככל האפשר) לחיות חיי אדם רגילים למרות הלחצים והסכנות שבמצבם. הם מאוימים כל הזמן בחשיפה או ברדיפה, בלחץ של יצורים על-טבעיים אחרים ובעיות שנגרמות בגלל ניסיונותיהם להתמודד עם הטבע שלהם.
ערפד, רוח רפאים ואיש זאב שגרים יחד בדירה אחת ומנסים להיות אנשים רגילים עם חיים רגילים.
שחקנים > ראשיים

שינייד קינן - בתור נינה פיקרינג (2-1; משני, 3; ראשי)
לנורה קריצ'לו - בתור אנני סוייר (4-1; ראשי)
ראסל טובי - בתור ג'ורג' סנדס (3-1; ראשי)
איידן טרנר - בתור ג'ון מיטשל (3-1; ראשי)
מייקל סוצ'ה - בתור טום מק'נייר (3; משני, 5-4; ראשי)
דמיאן מלוני - בתור האל יורק (5-4; ראשי)
קייט בראקן - בתור אלכס מילר (4; משני, 5 ראשי)
סטיבן רוברטסון - בתור דומיניק רוק (4; משני, 5 ראשי)
שחקנים > משניים

ג'ייסון ווטקינס - בתור האריק (עונות 1–3)
אנאבל סקולי – לורן דרייק
גרג צ'ילין - בתור אוון (עונה 1)
קלייר היגינס - בתור ג'וזי (עונה 1)
ג'וזף אלטין - בתור בילי (עונה 1)
דונלד סאמפטר - בתור קאמפ (עונות 1–2)
אדריאן שילר - בתור הנאסי (עונה 2)
פול ריס - בתור איוון (עונה 2)
איימי מנסון - בתור דייזי (עונה 2)
לינדזי מרשל - בתור לוסי (עונה 2)
איאן פולסטון-דייוויס - בתור צ'יף וילסון (עונה 2)
רובסון גרין - בתור אנתוני מק'נייר (עונה 3)
לייסי טרנר - בתור ליה שאמן (עונה 3)
מארק לואיס ג'ונס - בתור ריצ'רד הארגרייבס (עונה 3)
אנדרו גאוור - בתור קאטלר (עונה 4)
טמלה קארי - בתור פרל (עונה 4)
מארק ויליאמס - בתור רגוס (עונה 4)
ג'יימס לאנס - בתור קירבי (עונה 4)
מארק גאטיס - בתור מר שואו (עונה 4)
אלי קנדריק - בתור אליסון לרקין (עונות 4–5)
פיל דייוויס - בתור קפטן האצ' (עונה 5)
הערות שוליים

↑  Lower, Eli. "Russell Tovey to leave Being Human UK".(הקישור אינו פעיל)
↑  Jones, Paul. "From Poldark to Black Mirror: What the cast of Being Human did next".
↑  Debnath, Neela. "Molony on co-star Michael Socha "I won't say it was love at first sight but..."".
ליקיסה

ערך זה עוסק במחוז במדינה מזרח טימור. אם התכוונתם לעיר הבירה של מחוז זה, ראו .
| --- | --- |
מפת המחוז ביחס לשאר המדינה
מפת המחוז ביחס לשאר המדינה
 מדינה:  מזרח טימור מזרח טימור
 נפות במחוז:  3 גזרות מרכזיות: מאוברה (באנגלית: Maubara)  ליקיסה (באנגלית: Liquiçá)  בזרטטה (באנגלית: Bazartete)
 בירת המחוז:  ליקיסה
 שפה רשמית:  טטום
 שטח:  543 קמ"ר
 אוכלוסייה:  ‏
  ‑ במחוז:  71,927 (2015)
  ‑ צפיפות:  101.0 נפש לקמ"ר (2004)
 קואורדינטות:  8°41′00″S 125°12′00″E﻿ / ﻿8.6833333333333°S 125.2°E﻿ / -8.6833333333333; 125.2 
 אזור זמן:  UTC +9
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מחוז ליקיסה (בטטום: Liquiçá) הוא מחוז השוכן על החוף הצפוני של המדינה מזרח טימור. האוכלוסייה במחוז מונה 54,834 אנשים שחיים בשטח של 543 קמ"ר. המחוז גובל במחוזות דילי מכיוון מזרח, אילאו מדרום מזרח, ארמרה מדרום ובובונרו מדרום מערב. במחוז ישנן אוכלוסיות גדולות של יתושים הנושאים מחלות קטלניות כמלריה וקדחת דנגי.
גזרות

המחוז מחולק ל-3 גזרות מרכזיות והן:
מאוברה (באנגלית: Maubara)
ליקיסה (באנגלית: Liquiçá)
בזרטטה (באנגלית: Bazartete)
ראו גם

מחוזות מזרח טימור
הערות שוליים

↑  לפי מפקד אוכלוסין שנערך בשנת 2004
ללנינגרד, העיר הגיבורה

| --- | --- |

 מידע כללי
 סוג:  אובליסק 
 על שם:  ארבעים שנה לניצחון ברית המועצות על גרמניה הנאצית במלחמת העולם השנייה
 מיקום:  סנקט פטרבורג 
 מדינה:  רוסיה 
 הקמה ובנייה
 תקופת הבנייה:  ? – 8 במאי 1985
 תאריך פתיחה רשמי:  8 במאי 1985 
 אדריכל:  ולדימיר לוקיאנוב 
 מידות
 גובה:  36 מ' 
 קואורדינטות:  59°55′52″N 30°21′43″E﻿ / ﻿59.931°N 30.362°E﻿ / 59.931; 30.362
  (למפת סנקט פטרבורג מוגדלת) ללנינגרד, העיר הגיבורה(למפת סנקט פטרבורג רגילה) ללנינגרד, העיר הגיבורה
 
ללנינגרד, העיר הגיבורה (ברוסית: Городу-герою Ленинграду) הוא אובליסק הניצב בעיר סנקט פטרבורג (לשעבר לנינגרד) שברוסיה. האובליסק נחנך במאי 1985, לציון מלאת ארבעים שנה לניצחון ברית המועצות על גרמניה הנאצית במלחמת העולם השנייה.
לנינגרד הייתה הראשונה לקבל את התואר הסובייטי "עיר גיבורה" ב-1945, לאחר תום המלחמה, שבמהלכה עמדה במצור הקטלני ביותר בהיסטוריה האנושית, שהוטל עליה על ידי הצבא הגרמני והצבא הפיני (1941-1944).
האובליסק ניצב בכיכר ווֹסטאניה (Восстания; כיכר ההתקוממות). גופו עשוי גרניט, שנכרה ממחצבה הסמוכה לעיר. חתך האובליסק בשליש התחתון שלו הוא מחומש, ולחלקו הגבוה יותר יש חתך של כוכב מחומש.
בראש האובליסק קבוע כוכב מחומש מפלדת אל-חלד. גוף האובליסק מוקף בחלקו התחתון בזר ארד מעוגל. מתחתיו הוצמדו לפאותיו תבליטי ארד, המתארים את הגנת לנינגרד בימי המצור, וכן תבליט של אות מסדר לנין.
גובה האובליסק הוא 36 מטרים, מהם 9 מטרים בבסיס, 22.5 מטרים בחלקו המרכזי ו-4.5 מטרים בחלקו העליון (הכוכב והתורן שתחתיו). הוא ניצב על גבי בסיס עגול בקוטר של 9 מטרים. קוטר הכוכב שבראשו הוא 1.8 מטרים. משקלו כולל הבסיס הוא כ-750 טון.
האובליסק עוצב על ידי האדריכלים ולדימיר סרגייביץ' לוקיאנוב וא"א אלימוב.
לסקובי מאי

| --- | --- |
 מקום הקמה:  אורנבורג 
 מוקד פעילות:  אורנבורג, ברית המועצות
 תקופת הפעילות:  1986–1992, 2009 – 1992 
 סוגה:  יורודיסקו טין פופ סינת'פופ
 שפה מועדפת:  רוסית 
 חברת תקליטים:  מלודיה 
 פרופיל ב-IMDb
 חברים
 אנדריי רזין סרגיי סרקוב אנדריי קוצ'רוב סרגיי לניוק דמיטרי טרבגה אנדריי אגת
 חברים לשעבר
 סרגיי קוזנצוב יורי שטונוב קונסטנטין פחומוב לאנה קורז'ילובה
 
לסקובי מאי (ברוסית: Ласковый май; בעברית: חודש מאי הענוג) היא להקת סינתי-פופ סובייטית ורוסית מהעיר אורנבורג (לאחר מפגש עם המפיק אנדריי רזין (אנ'), הלהקה עברה למוסקבה). להקה הפופ הראשונה בברית המועצות שכיוונה למתבגרים על פי תוכניתו של מייסד הלהקה, סרגיי קוזנצוב (רו'), אך הלהקה זכתה לפופולריות רבה לא רק בקרב מתבגרים אך גם בקרב אנשים בכל הגילאים. מייסד הלהקה, סרגיי קוזנצוב, עזב אותה בשנת 1989, והסולן, יורי שטונוב, עזב בשנת 1991. כרטיס הביקור של הלהקה היה השיר "ורדים לבנים" (רו') ‏(Белые розы) שנכתב על ידי קוזנצוב ובוצע על ידי הסולן שטונוב. ההצלחה המסחרית של הקבוצה הובטחה על ידי ארקדי קודרישוב ואנדריי רזין.
בשנת 1992 "לסקובי מאי" התפרקה, מיד לאחר שמפיק הלהקה, ארקדי קודריאשוב, שכנע את הסולן הראשי יורי שטונוב לעזוב את הלהקה ולהתחיל בקריירת סולו. לאחר מכן יצא שטונוב לגרמניה, שם הוא גר עד היום במינכן, ובמשך זמן מה הפסיק להופיע. אך עד מהרה החל הזמר את קריירת הסולו שלו בהצלחה.
בשנת 2009, בעקבות סבב פופולריות חדש שקשור לאופנה לשנות התשעים ויציאת הסרט "לסקובי מאי", הופיעה הלהקה שוב על הבמה עם אנדריי רזין, סרגיי סרקוב, אנדריי קוצ'רוב וסרגיי לניוק.
הערות שוליים

↑  https://note-store.com/musicians/laskovyy-may/
↑  http://russia-ic.com/news/show/7188#.Xv7NP9SLTVQ
| --- | --- |
בקרת זהויות :  ISNI: 0000 0004 6977 1065  MusicBrainz: 13877c6e-6345-46d5-ab3d-c71213318660 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
מבנה שווקים

בכלכלה, מבנה שווקים הוא מונח המתאר את אופיין ומספרן של הפירמות הפועלות 
בשוק.
שוק משוכלל, שבו מתקיימת תחרות משוכללת. בשוק משוכלל יש מוכרים וקונים רבים שסוחרים בסחורה הומוגנית.
שוק עם תחרות מונופוליסטית, שבו יש מספר רב של מוכרים וקונים, אבל המוצר אינו הומוגני. בשוק כזה מתקיימת תחרות בין מוכרים שונים שכל אחד מוכר מוצר המיוחד רק לו, אולם, קיימים מוכרים שונים להם מוצרים דומים המהווים תחליפים טובים (גם אם לא מלאים) אחד לשני.
מונופול, שבו יש רק מוכר אחד, או שמוכר אחד מחזיק ברוב הגדול של השוק; לדוגמה שוק החשמל בישראל. סוג מיוחד של מונופול הוא מונופול טבעי, שבו בגלל יתרון לגודל, מונופול הוא הדרך היחידה להגיע ליעילות כלכלית.
אוליגופול, שבו יש מספר קטן של מוכרים שלכל אחד מהם חלק גדול מנתח השוק. בישראל שווקים אוליגופוליים רבים, כמו שוק התקשורת הסלולרית, שוק הטלוויזיה הרב-ערוצית ואף שוק הבנקאות. סוג מיוחד של אוליגופול הוא דואופול, שבו שני מוכרים בלבד.
מונופסון, שבו יש רק קונה אחד. מצב זה נדיר יותר ממונופול, אבל מתרחש לעיתים בשוק הסיטונאי. לדוגמה, רשת שיווק גדולה כמו וול מארט (בארצות הברית), עשויה לפעול כמונופסון מול ספקיה.
אוליגופסון, שבו יש מספר קטן של קונים.
ליאו אריה מאיר

| --- | --- |

 לידה:  12 בינואר 1895 ט"ז בטבת תרנ"ה איוואנו-פרנקיבסק, האימפריה האוסטרו-הונגרית 
 פטירה:  6 באפריל 1959 (בגיל 64) כ"ז באדר ב' תשי"ט ירושלים
 ענף מדעי:  ארכאולוגיה
 מקום קבורה:  בית הקברות סנהדריה 
 מקום לימודים:  אוניברסיטת וינה  אוניברסיטת לוזאן  אוניברסיטת הומבולדט של ברלין 
 תלמידי דוקטורט:  דוד איילון 
 פרסים והוקרה:  פרס ישראל (1959)  קצין במסדר האימפריה הבריטית (1948)  חבר במסדר האימפריה הבריטית 
 תרומות עיקריות
 אמנות מוסלמית
 
המוזיאון לאמנות האסלאם על שם ל.א. מאיר בשכונת טלביה בירושלים
ליאו אריה מאיר (Leo Ary Mayer; על פי רוב ל"א מאיר, L. A. Mayer; ט"ז בטבת תרנ"ה, 12 בינואר 1895 – כ"ז באדר ב' תשי"ט, 6 באפריל 1959) היה מזרחן וחוקר תולדות האמנות האסלאמית, פרופסור מן המניין באוניברסיטה העברית בירושלים ורקטור האוניברסיטה בשנים 1943–1945.